open-index/open-wikipedia-markdown huggingface dataset:
டிக்டாக்

**டிக்டாக்** (*TikTok,* ) டூயின் என அழைக்கப்படும் இந்த சீன செயலியின் மூலம் குறு நிகழ்படங்களை உருவாக்கவும் பகிர்ந்துகொள்ளவும் இயலும். *பைட்டேன்ஸ்* எனும் சீன நிறுவனத்திற்குச் சொந்தமான இந்தச் செயலி செப்டம்பர், 2016 ஆம் ஆண்டில்  சீனாவில் அறிமுகமானது. ஆனால் ஒரு ஆண்டிற்குப் பிறகே இது வியாபார ரீதியிலாக செயல்பாட்டிற்கு வந்தது. ஆசியா, அமெரிக்க ஐக்கிய நாடு மற்றும் உலகின் பட நாடுகளில் நிகழ்பட இயக்கு தளங்களில் அதிக அளவில் பயன்படுத்தப்படும் செயலியாகும். 2018 ஆம் ஆண்டிலிருந்து பரவலான வரவேற்பைப் பெறத் துவங்கியது. அக்டோபர் 2018 இல் அமெரிக்காவில் அதிக முறை பதிவிறக்கமான செயலிகளில் முதலிடம் பெற்றது.

## தமிழகத்தில் டிக் டாக்
டிக் டாக் செயலியின் மூலமாக ஆபாசமாக நடன அசைவுகள் இருப்பதாகவும் சமூகச் சீரழிவிற்கு வழிவகுப்பதாகவும் பலதரப்பில் இருந்து கருத்துக்கள் வந்ததன் அடிப்படையில்  அதனைத் தமிழகத்தில் தடை செய்ய வேண்டும் எனவும் மத்திய அரசிற்கு கடிதம் அனுப்பப்பட்டது.

## இந்தியாவில் தடை
மதுரை உயர்நீதிமன்ற கிளையில், வழக்கறிஞர் முத்துக்குமார் என்பவர் இந்த செயலி மூலம் பகிரப்படும் வீடியோக்களால் பல்வேறு சமூகப் பிரச்னைகள் ஏற்படுவதாகக் கூறி, இதனை தடை செய்ய வேண்டும் என வழக்கு தொடர்ந்தார். இந்த வழக்கை விசாரித்த நீதிபதிகள் "டிக்டாக்" செயலியை தரவிறக்கம் செய்வதை தடை செய்ய நடவடிக்கை எடுக்குமாறு மத்திய அரசுக்கு உத்தரவிட்டனர். இதை எதிர்த்து டிக்டாக் நிறுவனம், தாக்கல் செய்யப்பட்ட மனுவை விசாரித்த உச்ச நீ‌திமன்றம், மதுரை உயர்நீதிமன்றம் கிளையின் உத்தரவுக்கு தடை விதிக்க மறுத்துவிட்டது. இதனைத் தொடர்ந்து டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களில் இருந்து நீக்குமாறு, கூகுள் மற்றும் ஆப்பிள் நிறுவனங்களுக்கு மத்திய அரசு கடிதம் ‌எழுதியுள்ளது. இதனை ஏற்று டிக் டாக்கை பதிவிறக்கம் செய்யும் வசதியை கூகுள் பிளேஸ்டோர் நீக்கியுள்ளது.

### தடை நீக்கம்
இதைத்தொடர்ந்து டிக்டாக் நிறுவனம் உச்சநீதிமன்றத்தில் மனுத்தாக்கல் செய்தது. இந்த வழக்கை விசாரணைக்கு எடுத்துக் கொண்ட உச்சநீதிமன்றம், நிறுவனம் தொடர்ந்த வழக்கை தள்ளுபடி செய்தது. டிக்டாக் நிறுவனம் தொடர்ந்த மனுவை மதுரை உயர்நீதிமன்றம் ஏப்ரல் 22, 2019 அன்று விசாரித்து முடிவெடுக்க வேண்டுமென்றும், தவறும் பட்சத்தில் இந்த தடை தளர்ந்ததாக கருதப்படும் என உச்சநீதிமன்றம் தெரிவித்தது.

இதன்படி ஏப்ரல் 22, 2019 அன்று இந்த வழக்கை விசாரித்து மதுரை உயர்நீதிமன்றம் தீர்ப்பு வழங்கியது. அதில் ஆபாச நடன அசைவுகள், சமூக சீர்க்கேடு நடன அசைவுகள் போன்றவற்றை பதிவேற்றம் செய்யக்கூடாது என நிபந்தனையுடன் டிக்டாக் செயலிக்கான தடையை நீக்கியது.

இந்த தடை நீங்கிய பிறகு டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களில் பதிவிறக்கம் செய்யும் வசதி மீண்டும் கொண்டுவரப்பட்டது.

## இந்திய அரசு தடை செய்தல்
இச்செயலியானது தேச பாதுகாப்பு மற்றும் இறையாண்மைக்கு அச்சுறுத்தலாக இருப்பதால் சீனாவின் ‘டிக் டாக்’, ‘ஷேர்இட்’ செயலிகள் உள்பட 59 செயலிகளுக்கு 29 சூன், 2020 அன்று இந்திய அரசு அதிரடியாக தடை செய்தது. பின்பு டிக்டாக் செயலியை பிளேஸ்டோர் மற்றும்‌ ஆப்ஸ்டோர் தளங்களிலிருந்து நீக்கப்பட்டது.
 
## சான்றுகள்

## வெளியிணைப்புகள்

* 
* டூயின் 

பகுப்பு:செயலிகள்
உடையான் ரெகுநாத சேதுபதி

**உடையான் ரெகுநாத சேதுபதி** அல்லது **சடைக்கன் சேதுபதி** என்பவர் இராமநாதபுரம் சமஸ்தான மன்னராவார். ஆட்சிக்காலம் 16O1 – 1622 சில வரலாற்றாசிரியர்கள் இவரது ஆட்சித் தொடக்கமாக கி.பி. 1603 என வரைந்துள்ளனர்.) என்பவர் போகலூரில் வாழ்ந்த இராமநாதபுர சமஸ்தான மன்னர்களில் முதல் மன்னராக அறிமுகமாகுபவராவர். இவரது (அல்லது) இவரின் மூதாதையரது பூர்வீகமானது *விரையாத கண்டன்* என தெரியவருகிறது. இந்த மன்னரது தந்தையார் பெயரோ அல்லது இவர் சேதுபதிப் பட்டத்திற்கு எந்த முறையில் தகுதி பெற்றவர் என்பதோ அறிய இயலவில்லை. இந்த மன்னர் இராமேசுவரம் திருக்கோயிலுக்கு வழங்கிய அறக்கொடைகள் பற்றிய கி.பி. 1607ஆம் ஆண்டய செப்பேட்டின்படி இவரது இயற்பெயர் திருமலை சடைக்கன் என்றும், உடையான் ரகுநாத சேதுபதி காத்தத்தேவர் என்றும் தெரியவருகிறது.

இராமநாதபுரம் நகருக்கு மேற்கே எட்டுக்கல் தொலைவில் உள்ள போகலூர் இம்மன்னரின் தலைநகராக  இருந்துள்ளது. இந்த மன்னர் வழங்கிய மூன்று செப்பேடுகள் கிடைத்துள்ளன.

## மேற்கோள்கள்

பகுப்பு:இராமநாதபுர சேதுபதிகள்
குர்மா

**குர்மா** என்பது காய்கள் அல்லது கறி, தயிர், தண்ணீர் மற்றும் மசாலா சேர்த்து வைக்கப்படும் ஒருவகை குழம்பு ஆகும்.

## சொற்பிறப்பியல்
குர்மா என்பது துருக்கிய வேர் கொண்ட 'கொர்மா' என்ற உருது சொல்லிலிருந்த பிறந்தது. இது சமைக்கும் வகையைக் குறிக்கும் சொல்லாகும். இந்த துருக்கிய வேர்ச் சொல்லிற்க பொறித்தெடுக்கப்பட்ட என்று பொருள். இந்தியாவில் இத்துருக்கிய சொல் வழங்கப்பட்டாலும், இது சமைக்கப்படும் முறை முற்றிலும் வேறுபட்டதாகும். 

## வரலாறு
இந்தியாவில் குர்மா முகலாய உணவு வகைகளில் ஒன்று. தாஜ்மஹால் திறக்கப்பட்ட பொழுது, வெள்ளிப் படலமிட்ட வெள்ளைக் குர்மா சாஜஹான் மற்றும் விருந்தினர்களுக்கு வழங்கப்பட்டது. 

பொதுவாக, குர்மா என்பது காய்கள் அல்லது கறி, தயிர், தண்ணீர் மற்றும் மசாலா சேர்த்து வைக்கப்படும் ஒருவகை குழம்பு ஆகும். இதில் பலவகை உண்டு. இதில் சீரகம், தனியா போன்ற நறுமணப் பொருட்களுடன் தயிர் மற்றும் கறிகள் சேர்த்து சமைக்கப்படும் உணவாகும். பாரம்பரியமாக, இது பானையின் மேலும் கீழும் ஆகிய இரு பக்கங்களிலும சூடு செய்யப்பட்டு சுற்றிலும் சூடேற்றி தயாரிக்கப்படுகிறது. இது செம்மறி ஆடு, வெள்ளாடு, மாட்டுக்கறி சேர்த்தும் சமைக்கப்படுகிறது. சிவப்பு முள்ளங்கி மற்றும் கீரைகள் சேர்த்தும் சமைக்கப்படுகிறது. சில நேரங்களில் 'சாஹி' என்ற சொல் அதன் அரச கெளரவத்தைக் குறிக்கும் ஒருவகை குர்மாவிற்குப் பயன்படுத்தப்படுகிறது. 

## வேறுபாடுகள்
### யுனைட்டட் கிங்டத்தில்
யுனைட்டட் கிங்டத்தில் மிதமான மசாலாவுடன் கெட்டியான குழம்பாக இது பாிமாறப்படுகிறது. இதில் முந்திாி, பாதாம், தேங்காய் அல்லது தேங்காய் எண்ணெய் சேர்க்கப்படுகிறது. 21 ஆம் நுாற்றாண்டில் இது அங்குள்ள மக்களின் பிரபலமான உணவு முறையாகிவிட்டது.

### நவரத்தின குர்மா
ஒன்பது வகையான காய்கறிகளுடன் பன்னீர் மற்றும் கொட்டை பருப்புகள் சேர்த்து செய்யப்படும் குர்மா ஆகும். 

## மேற்கோள்கள்

பகுப்பு:உணவுகள்
வெற்றி படிகள்

**வெற்றி படிகள்** (*Vetri Padigal*) மனோபாலா இயக்கத்தில் 1991 ஆம் ஆண்டு வெளியான இந்தியத் தமிழ்த் திரைப்படமாகும். ஜி. சரவணன், கே. கணேஷ், கே. ராமராஜா ஆகியோர் தயாரிப்பில், இளையராஜா இசையில் 15 மார்ச் 1991 ஆம் தேதி வெளியானது. ராம்கி, நிரோஷா, ஆர். சரத்குமார், ஸ்ரீவித்யா, வி. கே. ராமசாமி, ஜெய்கணேஷ், வினு சக்ரவர்த்தி மற்றும் பலர் நடித்துள்ளனர். இது ஒரு மராட்டிய படத்தின் மறுஆக்கமாகும்.

## நடிகர்கள்
ராம்கி (நடிகர்), நிரோஷா, சரத்குமார், ஸ்ரீவித்யா, வி. கே. ராமசாமி, ஜெய்கணேஷ், வினு சக்ரவர்த்தி, சனகராஜ், தியாகு (நடிகர்), கிட்டி (நடிகர்), டிஸ்கோ சாந்தி, பேபி விசித்ரா, தளபதி தினேஷ், பொன்னம்பலம், ஹல்வா வாசு, ரவிசங்கர், ரவீந்திரநாத், கன்னியப்பன், பாண்டியன், சக்திவேல், வெள்ளை சுப்பையா, வரதராஜன், சின்னி ஷண்முகம்.

## கதைச்சுருக்கம்
ஒரு கொள்ளை கும்பல் தமிழ் நாட்டையே மிரட்டுகிறது. அந்த கும்பலை பிடிக்க, மகேஷ் என்ற காவல் அதிகாரி நியமிக்கப்படுகிறார். கணவனை இழந்த, கண் தெரியாத தன் சகோதரி வித்யாவுடன் (ஸ்ரீவித்யா) மகேஷ் வாழ்ந்து வருகிறார்  விமலாவை மகேஷ் விரும்பியதால், மகேஷ் மீது அதிகம் கோவம் கொள்கிறார் குருஜி (ஆர். சரத்குமார்).

கடந்த காலத்தில், மகேஷின் இளமை காலத்தில் காவல் தொழிலை அறவே வெறுத்தான் மகேஷ். தனது மாமா காவல் அதிகாரியாக ஒரு கொள்ளை கும்பலை பிடிக்க போகும் பொழுது வெடி குண்டு வெடித்து இறக்க நேரிட்டு, அதில் மகேஷின் சகோதரி கண்களை இழக்கிறார். அதனால், தேச விரோதிகளை பழிவாங்க ஒரு காவல் அதிகாரியாகிறான் மகேஷ். பின்னர் அந்த கொள்ளை கும்பல் பிடிபட்டதா? விமலாவை யார் மணந்தார்? போன்ற கேள்விகளுக்கு விடை காணுதலே மீதிக் கதையாகும்.

## ஒலிப்பதிவு
திரைப்படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். வாலி மற்றும் சிவா பாடல்களின் வரிகளை எழுதினர். 4 பாடல்களை கொண்ட ஒலித்தொகுப்பு 1991 ஆம் ஆண்டு வெளியானது.

## மேற்கோள்கள்

## வெளி இணைப்புகள்
* https://www.imdb.com/title/tt0320728/
 

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோபாலா இயக்கிய திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
என். மனோரஞ்சிதம்

**என். மனோரஞ்சிதம்** (N. Manoranjitham) என்பவர் ஒரு இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் ஊத்தங்கரை சட்டமன்றத்தொகுதியில், 2016 ஆம் ஆண்டு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
இவரின் கணவர் பெயர் நாகராஜ் ஆகும். அ.இ.அ.தி.மு.க இரு அணிகளாக இருந்த போது ஓ. பன்னீர்செல்வத்திற்கு ஆதரவு தெரிவித்திருந்தார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பனிக்காலணி முயல்

**பனிக்காலணி முயல்** (ஆங்கிலப் பெயர்: *Snowshoe hare*, உயிரியல் பெயர்: *Lepus americanus*), அல்லது **வேறுபடும் முயல்**, அல்லது **பனிக்காலணி குழி முயல்** என்பது வட அமெரிக்காவில் காணப்படும் ஒரு முயல் வகை ஆகும். இதன் பின்னங்கால்களின் அளவு பெரியதாக இருப்பதால் இது பனிக்காலணி முயல் என்று அழைக்கப்படுகிறது. இதன் கால் குதிக்கும்போது மற்றும் நடக்கும்போது பனியில் அமுங்கி விடாமல் தடுக்கிறது. உறைய வைக்கும் வெப்ப நிலைகளிலிருந்து இதன் காலை பாதுகாப்பதற்காக இதன் உள்ளங்கால்களிலும் ரோமம் உள்ளது.

உருமறைப்பிற்காக இதன் ரோமம் குளிர் காலத்தில் வெள்ளை நிறமாகவும் மற்றும் கோடை காலத்தில் துரு போன்ற பழுப்பு நிறமாகவும் மாறுகிறது. இதன் பக்கவாட்டுப் பகுதி வருடம் முழுவதும் வெள்ளை நிறத்திலேயே இருக்கும். இதன் காதின் ஓரங்களில் கறுப்பு குடுமி போன்ற ரோமத்தை வைத்து பனிக்காலணி முயலை மற்ற முயல்களில் இருந்து வேறுபடுத்த முடியும். இதன் காதுகள் மற்ற பெரும்பாலான முயல்களின் காதுகளை விட விட சிறியதாகவே இருக்கும்.

கோடைகாலத்தில் இது புற்கள், பன்னங்கள் மற்றும் இலைகள் போன்ற தாவரங்களை உண்கிறது. குளிர் காலத்தில் இது கிளைகள், மரங்களின் பட்டைகள், பூக்களின் மொட்டுகள் மற்றும் தாவரங்களை உண்கிறது. ஆர்டிக் முயலைப் போலவே இதுவும் சில நேரங்களில் இறந்த விலங்குகளை உணவாக உட்கொள்ளும் என அறியப்பட்டுள்ளது. சில நேரங்களில் சிறு குழுக்களாக இது உணவு உண்பதை நம்மால் காண முடியும். இது பெரும்பாலும் இரவு நேரத்திலேயே செயல்பாட்டுடன் இருக்கும் மற்றும் இந்த விலங்கு குளிர்கால உறக்கத்திற்கு செல்வதில்லை. இது வருடத்திற்கு நான்கு முறை குட்டி ஈனும். ஒரு முறைக்கு சராசரியாக 3 முதல் 8 குட்டிகளை ஈனும்.

பனிக்காலணி முயலின் முக்கியமான எதிரி கனடா சிவிங்கி பூனை ஆகும். உரோம வேட்டையர்கள் பிடித்த விலங்குகளின் வரலாற்றுப் பதிவுகள் நமக்கு சிவிங்கி பூனை மற்றும் முயல்களின் எண்ணிக்கையின் உயர்வு மற்றும் வீழ்ச்சி ஒரு சுழற்சியாக நடைபெறுகிறது என்பதை காட்டுகிறது. இதன் காரணமாக உலகம் முழுவதிலும் உள்ள உயிரியல் மாணவர்களுக்கு கொன்றுண்ணிகளின் எண்ணிக்கை மற்றும் அவற்றின் உணவு ஆகியவற்றிற்கு இடையிலான தொடர்பு என்கிற ஒரு ஆய்வாக முயல்கள் அறியப்படுகின்றன.

## முக்கிய வாழ்க்கை நிகழ்வுகள்

பனிக்காலணி முயல்கள் மாலை முதல் இரவு முழுவதும் செயல்பாட்டுடன் இருக்கும். இவை கூச்ச சுபாவம் கொண்டவை மற்றும் ரகசியமாக வாழ்பவை ஆகும்.

## கொன்றுண்ணிகள்

பனிக்காலணி முயல்களை பல்வேறு கொன்றுண்ணிகள் உணவாக உட்கொள்கின்றன. கனடா சிவிங்கி பூனை, வீட்டு நாய், வீட்டு பூனை, ஓநாய்கள், மலை சிங்கங்கள், பெரிய கொம்பு ஆந்தை, பட்டை ஆந்தை, புள்ளி ஆந்தை, மற்ற ஆந்தைகள், சிவப்பு வால் வல்லூறுகள், வடக்கு வாத்து பாறு, மற்ற வல்லூறுகள், தங்க கழுகுகள் மற்றும் காகங்கள் ஆகிய கொன்றுண்ணிகளை குறிப்பாக கூறலாம். அமெரிக்க கருப்பு கரடிகளும் இவற்றை உண்ணுகின்றன. அமெரிக்காவின் பனிப்பாறை தேசிய பூங்காவில் உள்ள பனிக்காலணி முயல்களை வடக்கு ராக்கி மலை ஓநாய்கள் உணவாக உட்கொள்கின்றன.

## உசாத்துணை

பகுப்பு:குழிமுயல்கள்
மாதவரம் புறநகர் பேருந்து நிலையம்

**மாதவரம் புறநகர் பேருந்து நிலையம்** (*Madhavaram Inter-city Bus Terminus*) என்பது சென்னையின் துணைப் பேருந்து நிலையமாகும். இது இந்தியாவின், சென்னையில், மாதவரத்தில் உள்ள உள் வட்டச் சாலையில் அமைந்துள்ளது. இது  பரப்பளவில் அமைந்துள்ளது. இது கோயம்பேடு, நகரிலுள்ள சென்னைப் புறநகர் பேருந்து நிலையத்தின் போக்குவரத்து நெரிசலைத் தவிர்க்க கட்டப்பட்டது. இங்கிருந்து ஆந்திரா மற்றும் தெலுங்கானா பகுதிகளுக்கு, திருப்பதி, நெல்லூர், விஜயவாடா, கர்னூல், புட்டப்பர்த்தி, விசாகப்பட்டினம், பத்ராச்சலம் மற்றும் ஹைதராபாத் போன்ற நகரங்களுக்கும்  பேருந்துகள் இயக்கப்படுகின்றன. 2018 ஆம் ஆண்டில், இந்த இரு மாநிலங்களுக்கும் தினசரி சராசரியாக 12,500 பயணிகள் பயணித்து வருகின்றனர். தமிழ்நாடு மற்றும் ஆந்திர அரசுகள் தினசரி  315 பேருந்து சேவைகளை  இயக்குகின்றன, வார இறுதி நாட்களில் இது மேலும் அதிகரிக்கிறது. 

## வரலாறு
இந்த முனையம்  95 கோடி செலவில் 2018 இல் கட்டப்பட்டது. இது 2018 ஆம் ஆண்டு அக்டோபர் 10 ஆம் தேதி தமிழ்நாடு முதலமைச்சர் எடப்பாடி க. பழனிச்சாமியால் தொடங்கி வைக்கப்பட்டது.

## முனைய வசதிகள்
இந்த முனையம்  ஏக்கர் பரப்பளவில், இரண்டு அடுக்குகளாக கட்டப்பட்டுள்ளது. தரைத்தளத்தில் 42 பேருந்துகளுக்கும் மற்றும் மேல் தளத்தில் 50 பேருந்துகளுக்கும் இடமளிக்க முடியும். தனியே நகர பேருந்துகளுக்கு ஒன்பது இடங்கள் உள்ளன. 1,700 இரு சக்கர வாகனங்கள் மற்றும் 72 தானூந்துகள் நிறுத்துமிடம் உள்ளன. 

ஆறு படிகட்டுக்கள், மூன்று சுமைதூக்கிகள், இரண்டு ஏடிஎம் கவுண்டர்கள், இரண்டு டிக்கெட் கவுண்டர்கள் மற்றும்  தகவல் அலுவலகங்கள் உள்ளன. இதனுடன் கூடுதலாக எட்டு கடைகள், ஒரு உணவகம், ஒரு குழந்தை உணவு அறை, ஒரு குடும்பம் காத்திருக்கும் மண்டபம், குழு ஓய்வு அறை, சுகாதார மருத்துவமனை, மருந்தகம் மற்றும் தங்குமிட வசதிகள் உள்ளது. 

இந்த முனையத்தில் ஒரு 40,000 லிட்டர் மேல்நிலை தொட்டி, 500,000 லிட்டர் நிலத்தடி நீர், மற்றும் 200,000 லிட்டர் கழிவுநீர் சுத்திகரிப்பு ஆலை மூலம் சேவை அளிக்கப்படுகின்றன. 

திருச்சி, திருவண்ணாமலை, அரியலூர்/ஜெயங்கொண்டம், கும்பகோணம், சேலம், கள்ளக்குறிச்சி, விழுப்புரம், போளூர்/வந்தவாசி, புதுச்சேரி மற்றும் செஞ்சி 
செல்லும் சில பேருந்துகள் மாதவரம் பேருந்து நிலையத்தில் இருந்து புறப்படும்.

## மேலும் காண்க
* சென்னை புறநகர் பேருந்து நிலையம்
* சென்னை ஒப்பந்த வண்டி பஸ் டெர்மினஸ் 
* கிளாம்பாக்கம் புறநகர் பேருந்து நிலையம்
* சென்னை போக்குவரத்து

## மேற்கோள்கள்

பகுப்பு:சென்னை போக்குவரத்து
பகுப்பு:தமிழ்நாட்டுப் பேருந்து நிலையங்கள்
நண்பர்கள் (திரைப்படம்)

**நண்பர்கள்** (***Nanbargal***) ஷோபா சந்திரசேகர் இயக்கத்தில், 1991 ஆம் ஆண்டு வெளியான இந்திய தமிழ்த் திரைப்படமாகும். விஜய் தயாரிப்பில், பபுள் போஸ் மற்றும் சங்கீதா ராஜன் இசை அமைப்பில், 14 பிப்ரவரி 1991 ஆம் ஆண்டு வெளியானது. நீரஜ், மம்தா குல்கர்னி, விவேக், தினேஷ், சுந்தர், ஷிலி கபூர், நாகேஷ், மனோரமா, சங்கீதா மற்றும் பலர் நடித்துள்ள இப்படத்திற்கு திரைக்கதை எழுதியவர் எஸ். ஏ. சந்திரசேகர் ஆவார். வணிக ரீதியாக வெற்றி பெற்ற இப்படத்தை, ஹிந்தி மொழியில் *மேரா தில் தேரே லியே* என்ற பெயரில் மறு ஆக்கம் செய்யப்பட்டு வணிகரீதியாகத் தோல்வி அடைந்தது.

## நடிகர்கள்
நீரஜ், மம்தா குல்கர்னி, விவேக் (நகைச்சுவை நடிகர்), தினேஷ், சுந்தர், ஷிலி கபூர், நாகேஷ், மனோரமா (நடிகை), சங்கீதா, பிரதாபச்சந்திரன், வெண்ணிற ஆடை மூர்த்தி, அஜய் ரத்தினம், குமரிமுத்து.

## கதைச்சுருக்கம்
நல்ல நண்பர்களான விஜய் (நீரஜ்), கோபி (விவேக்), சலீம், பீடா, பீமா ஆகியோர் ஒரே வகுப்பில் படித்து வருகிறார்கள். பணம்படைத்த, கர்வமுள்ள பெண்ணான ப்ரியாவிற்கு, துவக்கத்தில் விஜயுடன் மோதல் ஏற்படுகிறது. ஆனால், ப்ரியாவை விஜய் விரும்பினான். அதை நிராகரித்து, விஜயை காயப்படுத்தினாள் ப்ரியா. அதனால், பிரியாவிற்கு பாடம் புகட்ட எண்ணிய விஜயின் நண்பர்களிடமிருந்து விஜய் ப்ரியாவை காப்பாற்றுகிறான். நாளடைவில், ப்ரியாவும் விஜயை விரும்பதுவங்கினாள். ஆனால், செல்வாக்குள்ள தொழிலதிபரான ப்ரியாவின் தந்தைக்கு, தன் மகளின் காதல் விவகாரம் சற்றும் பிடிக்கவில்லை.

பின்னர், ப்ரியாவின் தந்தையை சமாளித்து அந்த காதலை நண்பர்கள் எவ்வாறு சேர்த்து வைத்தனர் என்பதே மீதிக் கதையாகும்.

## ஒலிப்பதிவு
இப்படத்தின் இசையை அமைத்தவர் பபுள் போஸ் ஆவார். வைரமுத்து மற்றும் புலமைப்பித்தன் பாடல்களின் வரிகளை எழுதினர். ஏழு பாடல்களை கொண்ட ஒலித்தொகுப்பு 1991 ஆம் ஆண்டு டி-சீரிஸ் நிறுவனத்தால் வெளியிடப்பட்டது.

## வரவேற்பு
படத்தின் வேகம், சில கதாபாத்திரங்கள் நல்ல விமர்சனத்தை பெற்றாலும், அறிமுக இசை அமைப்பாளரின் இசை எதிர்மறையான விமர்சனத்தை பெற்றது.

## மேற்கோள்கள்

பகுப்பு:1991 திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பகுப்பு:மனோரமா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
வியோரிக்கா தான்சிலா

**வசிலிக்கா வியோரிக்கா தான்சிலா** (ஆங்கிலம்: Vasilica Viorica Dancila; பிறப்பு 16 திசம்பர் 1963) என்பவர் உருமேனியா நாட்டைச் சேர்ந்த பெண் அரசியல்வாதியும் 29 ஜனவரி 2018 முதல் உருமேனியாவின் 40வது தலைமை அமைச்சராக பதவியில் உள்ளவரும் ஆவார். இவர் சமூக மக்களாட்சிக் கட்சியின் தலைவராக உள்ளார். இவரே உருமேனிய வரலாற்றில் தலைமை அமைச்சராக பொறுப்பேற்ற முதல் பெண் ஆவார். இவர் 2009 முதல் 2018 வரை உருமேனியா சார்பில் ஐரோப்பிய நாடாளுமன்ற உறுப்பினராக இருந்துள்ளார்.

## மேற்கோள்கள்

பகுப்பு:1963 பிறப்புகள்
பகுப்பு:பெண் அரசுத் தலைவர்கள்
பகுப்பு:வாழும் மக்கள்
பகுப்பு:பெண் அரசியல்வாதிகள்
பகுப்பு:உருமேனிய அரசியல்வாதிகள்
மலை முயல்

**மலை முயல்** (*Lepus timidus*),  அல்லது **நீல முயல்** அல்லது **தூந்திர முயல்** அல்லது **வேறுபடும் முயல்** அல்லது **வெள்ளை முயல்** மற்றும் **அயர்லாந்து முயல்** என்பது ஒரு ஆர்ட்டிக் சார்ந்த முயல் ஆகும். இது துருவ மற்றும் மலைசார்ந்த வாழ்விடங்களுக்கு தகவமைந்துள்ளது.

## பரவல்
இந்த இனம் ஃபென்னோஸ்கான்டியா முதல் கிழக்கு சைபீரியா வரை பரவியுள்ளது. மேலும் பிரிக்கப்பட்ட நிலையில் இவை ஆல்ப்ஸ், அயர்லாந்து, ஸ்காட்லாந்து, பால்டிக் பகுதிகள், வடகிழக்கு போலந்து மற்றும் ஜப்பானின் ஹொக்கைடோ தீவு ஆகிய பகுதிகளில் காணப்படுகின்றன. மலை முயலானது நியூசிலாந்து, ஐஸ்லாந்து, ஷெட்லாந்து, ஒர்க்னே, ஐஸில் ஆஃப் மென், பீக் மாவட்டம், ஸ்வால்பார்ட், கெர்குவேலென் தீவுகள், க்ரோசெட் தீவுகள் மற்றும் ஃபாரோ தீவுகள் ஆகிய பகுதிகளுக்கும் அறிமுகப்படுத்தப்பட்டுள்ளது. ஆல்ப்ஸ் மலைகளில் மலை முயலானது பகுதி மற்றும் கால நிலையை பொறுத்து 700 முதல் 3800 மீட்டர் வரை உள்ள உயரங்களில் வாழ்கிறது.

## விளக்கம்

ஐரோப்பிய முயலை விட சற்று சிறியதாக இருப்பினும் மலை முயலானது ஒரு பெரிய இனமாகும். இது 45 முதல் 65 சென்டிமீட்டர் நீளம் இருக்கும். இதன் வாலின் நீளம் 4 முதல் 8 சென்டி மீட்டர் நீளம் இருக்கும். இதன் எடை 2 முதல் 5.3 கிலோகிராம் இருக்கும். ஆண் முயல்களை விட பெண் முயல்கள் சற்று எடை அதிகமாக இருக்கும். கோடை காலத்தில் எல்லா மலை முயல்களும் பல்வேறு விதமான பழுப்பு நிற ரோமத்துடன் காணப்படும். குளிர்காலத்திற்கு தயாராவதற்காக இவற்றின் ரோமமானது வெள்ளை  (அல்லது பெரும்பாலும் வெள்ளை) நிறத்திற்கு மாறும். வால்கள் வருடம் முழுவதும் வெள்ளையாகவே இருக்கும். ஆனால் ஐரோப்பிய முயல்களின் (*Lepus europaeus*) வாலின் மேல் பகுதி கருப்பாக இருக்கும். இதன் மூலம் இந்த இரண்டு இனங்களையும் நம்மால் பிரித்தறிய முடியும். மலை முயலின் துணையினமான அயர்லாந்து மலை முயல் (*Lepus timidus hibernicus*) வருடம் முழுவதும் பழுப்பு நிறமாகவே இருக்கும். அரிதாகவே சில முயல்கள் வெள்ளை நிறத்திற்கு மாறும். அயர்லாந்து முயல்கள் தங்க நிற வேறுபாட்டுடன் காணப்படலாம். முக்கியமாக ரத்லின் தீவில் காணப்படும் அயர்லாந்து முயல்கள் அத்தகைய வேறுபாட்டுடன் காணப்படலாம்.

## உசாாத்துணை

பகுப்பு:குழிமுயல்கள்
கருப்பு வால் குழிமுயல்

**கருப்பு வால் கழுதை குழிமுயல்** (ஆங்கிலப்பெயர்: **Black-tailed Jackrabbit**, உயிரியல் பெயர்: **Lepus californicus**) அல்லது **அமெரிக்க பாலைவன முயல்** என்பது மேற்கு ஐக்கிய அமெரிக்கா மற்றும் மெக்சிகோவில் காணப்படும் ஒரு பொதுவான முயல் ஆகும். அங்கு இது கடல் மட்டத்திலிருந்து  உயரம் வரை காணப்படுகின்றது. இது  நீளம் வரையும் எடை  வரையும் வளரக்கூடியது. வட அமெரிக்காவின் முயல்களிலேயே இதுதான் மூன்றாவது பெரிய முயல் ஆகும். இது புதர்-புல்வெளி கலந்த நிலப்பகுதிகளில் வாழ்கிறது. பிறக்கும் குட்டிகள் உடல் முழுவதும் ரோமத்துடன் கண்கள் திறந்தவாறு பிறக்கின்றன. பிறந்த உடனேயே சில நிமிடங்களிலேயே இவற்றால் ஓட முடியும். இதன் காரணமாக பெண் முயல்கள் குட்டிகளை பாதுகாக்க தேவையில்லை. உணவு ஊட்டும் நேரம் தவிர மீதி நேரங்களில் அவற்றுடன் தங்கியிருக்க கூட தேவையில்லை. சராசரியாக இவை 4 குட்டிகளை ஈனுகின்றன. ஆனால் சில நேரங்களில் மிகக் குறைவாக இரண்டு குட்டிகளை கூட ஈனும். வெப்பமான காலநிலை கொண்ட பகுதிகளில் அதிகபட்சமாக 7 குட்டிகள் வரை கூட ஈனுகின்றன.

## உசாாத்துணை

பகுப்பு:குழிமுயல்கள்
டெகுவான்டிபெக் குழிமுயல்

**டெகுவான்டிபெக் ஜாக் குழி முயல்** (ஆங்கிலப்பெயர்: **Tehuantepec jackrabbit**, உயிரியல் பெயர் **Lepus flavigularis**) என்பது மெக்சிகோவில் காணப்படும் ஒரு வகை பாலூட்டி ஆகும். இதன் காதுகளின் அடிப்பகுதியில் இருந்து பிடரி வரை இரண்டு  கருப்பு கோடுகளும் மற்றும் இதன் பக்க வாட்டில் வெள்ளை நிறமும் காணப்படும். இதன் அடிப்பகுதி வெள்ளை நிறத்திலும், மேல்பகுதி பிரகாச பழுப்பு நிறம் மற்றும் மேலோட்டமாக கருப்பு நிறத்திலும், பின்பகுதி சாம்பல் நிறத்திலும் மற்றும் வால் கருப்பு நிறத்திலும் இருக்கும். ஜாக் குழிமுயல்களிலேயே இது ஒரு பெரிய இனமாகும். இதற்கு பெரிய காதுகளும் கண்களும் உள்ளன. வயது வந்த முயல்கள் 3.5 முதல் 4 கிலோ வரை இருக்கும்.

## பரவல்

இது அரிதாக மெக்சிகோவின் ஒக்சாகா பகுதியில் மட்டுமே காணப்படும் முயல் ஆகும். இது இசுதுமோ டி டெகுவான்டிபெக் பகுதியின் டெகுவான்டிபெக் வளைகுடாவுடன் இணைக்கப்பட்டிருக்கும் சவானாக்கள் மற்றும் உப்புநீர் குளங்கள் உடைய கடற்கரைகளில் காணப்படும் புல் நிறைந்த மணல் மேடுகளில் காணப்படும். இவை ஒன்றிலிருந்து ஒன்று தனித்தனியாக பிரிக்கப்பட்ட மூன்று சிறிய எண்ணிக்கைகளில் காணப்படுகின்றன.

இந்த முயலின் முந்தைய கால பரவல் விவரத்துடன் விளக்கப்படவில்லை. எனினும் டெகுவான்டிபெக்கின் இசுதுமசின் ஒக்சாகாவில் உள்ள சலீனா கிரசிலிருந்து  சியாபாசில் உள்ள டோனாலா வரை மெக்சிகோவின் அமைதிப் பெருங்கடல் கடற்கரையில் சுமார் 5,000 சதுர கிலோமீட்டர் பரப்பளவில் மட்டுமே இவை வரலாற்று ரீதியாக வாழ்ந்து வருகின்றன என மதிப்பிடப்பட்டுள்ளது.

## உசாாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:குழிமுயல்கள்
வெள்ளைக் குழிமுயல்

**வெள்ளைக் குழிமுயல்** (*Lepus callotis*) அல்லது **மெக்சிகோ முயல்** என்பது வட அமெரிக்காவின் குறிப்பிட்ட பகுதிகளில் காணப்படும் ஒரு குழிமுயல் ஆகும். இது தெற்கு புது மெக்சிகோவில் இருந்து வடமேற்கு  மற்றும் நடு மெக்சிகோ வரை காணப்படுகிறது. புது மெக்சிகோவில் இந்த முயல் அச்சுறுத்தப்பட்ட இனமாக கருதப்படுகிறது. அங்கு இவற்றின் எண்ணிக்கை கடந்த வருடங்களில் குறைந்துள்ளது.

## உசாத்துணை

பகுப்பு:குழிமுயல்கள்
முனை முயல்

**முனை முயல்** (ஆங்கிலப்பெயர்: **Cape hare**, உயிரியல் பெயர்: **Lepus capensis**), அல்லது **பாலைவன முயல்** என்பது ஆப்பிரிக்கா, அரேபியா மற்றும் இந்தியா வரை காணப்படும் ஒரு முயல் ஆகும்.

## பண்புகள்
முனை முயலானது ஒரு பொதுவான முயல் ஆகும். தாவுவதற்கும் ஓடுவதற்கும் இதன் கால்கள் நன்றாக வளர்ச்சி அடைந்துள்ளன. தன் சூழ்நிலையில் ஏற்படும் ஆபத்துக்களை கண்டுகொள்வதற்காக இதற்கு பெரிய கண்கள் மற்றும் காதுகள் அமைந்துள்ளன. பொதுவாக இதன் கண்ணை சுற்றி ஒரு வெள்ளை வளையம் காணப்படுகிறது. இதற்கு ஒரு நல்ல மிருதுவான ரோமம் காணப்படுகிறது. அதன் நிறம் வெளிர் பழுப்பு முதல் சிவப்பு முதல் மணல் சாம்பல் நிறத்தில் வேறுபடுகின்றது. பாலூட்டிகளில் அசாதாரணமாக இம்முயல்களில் பெண் முயல்கள் ஆண் முயல்களை விட பெரியதாக உள்ளன.

## உசாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம்
பகுப்பு:குழிமுயல்கள்
பகுப்பு:ஆப்பிரிக்கப் பாலூட்டிகள்
பகுப்பு:தெற்கு ஆப்பிரிக்கப் பாலூட்டிகள்
கருப்பு குழிமுயல்

**கருப்பு கழுதை குழி முயல்** (ஆங்கிலப்பெயர்: **Black jackrabbit**, உயிரியல் பெயர். **Lepus insularis**) என்பது லெபோரிடே குடும்பத்தில் உள்ள ஒரு பாலூட்டி ஆகும். மெக்சிகோவை பூர்வீகமாக கொண்ட இந்த முயல் கலிபோர்னியா வளைகுடாவின் எசுபிரிடு சான்டோ தீவில் மட்டுமே காணப்படுகிறது. சிலர் இம்முயலை கருப்பு வால் கழுதை குழிமுயலின் துணையினமாக கருதுகின்றனர்.

## உசாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அச்சுறு நிலையை அண்மித்த இனம்
பகுப்பு:குழிமுயல்கள்
துடை முயல்

**புதர் முயல்** (ஆங்கிலப்பெயர்: **Scrub hare**, உயிரியல் பெயர்: **Lepus saxatilis**) என்பது நமீபியா, மொசம்பிக், தென்னாபிரிக்கா, சுவாசிலாந்து மற்றும் லெசோத்தோ ஆகிய நாடுகளில் காணப்படும் முயல்களின் இரண்டு துணையினங்களில் ஒரு துணையினம் ஆகும். இது தீவாய்ப்பு கவலை குறைந்த இனமாக பட்டியலிடப்பட்டுள்ள போதும் இதன் எண்ணிக்கை குறைந்து வருகிறது. 2104 ஆம் ஆண்டு வரை இதன் எண்ணிக்கை 20% குறையும் என கணக்கிடப்பட்டுள்ளது. இந்த உயிரினம் தெற்கு ஆப்பிரிக்காவில் மட்டுமே காணப்படுகிறது உலகின் வேறு எந்தப் பகுதியிலும் இவை காணப்படுவதில்லை.

## உசாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம்
பகுப்பு:குழிமுயல்கள்
சாஜி கைலாஸ்

**சாஜி கைலாஸ்** (*Shaji Kailas*) மலையாளத் திரப்ப்டங்களில் பணியாற்றிய ஒரு இந்திய திரைப்பட இயக்குநர் ஆவார்.  1990களின் அவரது திரைப்படங்களுக்காக அவர் மிகவும் பிரபலமானவர். *டாக்டர் பசுபதி* (1990) என்ற நகைச்சுவைத் திரைப்படத்தில் சாஜி இயக்குநராக அறிமுகமானார்.  அவர் திரைக்கதை எழுத்தாளர்களான *ரென்ஜி பணிக்கர்* மற்றும் *ரஞ்சித்* உடன் இணைந்து பல படங்களில் பணியாற்றியுள்ளார். 1992இல் வெளியான அரசியல் படமான *தலஸ்தானம்* , *ஸ்தலஸ்தே பிரதான பையான்ஸ்* (1993) ஏகலைவன், *மாஃபியா* (1993), *கமிசனர்* (1994) மற்றும் *த கிங்* போன்ற என்ற பிரபல அரசியல் படங்களில் ரென்ஜி பணிக்கருடன், சாஜி பணியாற்றினார். மேலும் இவர் ரஞ்சித்துடன் இணைந்து *ஆறாம் தம்புரான்* (1997), *நரசிம்ஹம்* (2000) மற்றும் வாளேட்டன் (2000) போன்ற நிலப்பிரபுத்துவ பின்னணி கொண்ட படங்களில் பணியாற்றியுள்ளார்.

## தொழில்

### ஆரம்ப ஆண்டுகளில்
1984 ஆம் ஆண்டு புகழ்பெற்ற எழுத்தாளர் *பாலு கிளியாத்தின்* கீழ் சாஜி கைலாஸ் உதவி இயக்குநராக தனது திரைப்பட வாழ்க்கையைத் தொடங்கினார். ஜகதீஷ் எழுதி சுரேஷ் கோபி முன்னணி பாத்திரத்தில் நடித்து 1989 இல் வெளிவந்த  *நியூஸ்* என்ற படத்தின் மூலம் சாஜி கைலாஸ் ஒரு இயக்குநராக அறிமுகமானார். இந்த படத்தில், சாஜி திரைப்பட பார்வையாளர்களின் கவனத்தை ஈர்த்தார்.  ஆனால் அவரது இரண்டாவது வெளியீடு *சன்டே 7 பி.எம்* 1990 ல் வெளியானது, இது ஒரு பெரிய தோல்விப் படமாகும். பின்னர் அதே ஆண்டில் அவர் இயக்கிய *டாக்டர் பசுபதி*  ஒரு அரசியல் நையாண்டி மற்றும் இன்னொசென்ட் கதாபாத்திரம் ஆகும். பின்னர் சாஜி கைலாஸ் அதிரடி திரைப்படங்களுக்கு மாறினார்.

### 1992-2000
1992 ஆம் ஆண்டில் சாஜி கைலாஸ் தனது முதல் வெற்றியை ரென்ஜி பணிக்கருடன் இணைந்து *தலாஸ்தானம் மூலம் பெற்றார்*. இதில் சுரேஷ் கோபி முன்னணி பாத்திரத்தில் நடித்திருந்தார்.  மாணவர் அரசியலைப் *பற்றி இப்படம் பேசியது* குறித்தது. படத்தின் ஒளிப்பதிவாளர் ரவி கே . சந்திரன்  இந்தத் திரைப்படம் நரேந்திர பிரசாத்திற்கு திருப்பு முனையைத் தந்தது, பின்னர் இவர் மலையாளத் திரைப்படத்துறையில் மிகவும் பாராட்டப்பட்ட *வில்லனா*கவும் ஆனார்.

அண்மையில் ரஞ்சித் மற்றும் ரென்ஜி பணிக்கர் ஆகியோரின் கதையில் மோகன்லால் மற்றும் மம்மூட்டி ஆகியோரின் நடிப்பில் ஒரு படம் இயக்குவார் என அறிவிக்கப்பட்டது. ஆனால் அது பின்னர் கை விடப்பட்டது.

## தனிப்பட்ட வாழ்க்கை
1965 ஆகஸ்ட் 15 சுதந்திர தினத்தன்று, பொதுப்பணித்துறை பொறியியலாளராக பணியாற்றிய சிவராஜன் நாயருக்கு சாஜி பிறந்தார். 1996 ஜூன் 1 அன்று தனது நெருங்கிய நண்பர் இல்லத்தில் சுரேஷ் கோபி மற்றும் தனது சில நெருங்கிய நண்பர்கள் முன்னிலையில்  *ஆனி* என்பவரைத் சாஜி கைலாஸ் திருமணம் செய்து கொண்டார்.  அன்னி பின்னர் சித்ரா என்ற பெயரை மாற்றிக் கொண்டார். அவர் *ருத்ராட்சம்* என்ற படத்தில் நடித்திருந்தார். அவர்கள் தற்போது திருவனந்தபுரத்தில் வசிக்கின்றனர், மேலும் இத்தம்பதிகள் ஜகன்னாதன், சரானா மற்றும் ரோசன் என்ற மூன்று மகன்களை கொண்டிருக்கிறார்கள்.

## விருதுகள்
**பிலிம்பேர் விருது**

* 1993: சிறந்த இயக்குநர் மலையாளம் - *ஏகலைவன்*

**ஆசியத் திரைப்பட விருதுகள்**

* 2000: சிறந்த இயக்குநர் விருது - *நரசிம்ஹம்* 
* 2000: சிறந்த திரைப்பட விருது - *நரசிம்ஹம்*

## குறிப்புகள்

## வெளி இணைப்புகள்

* 
* On the trail of the 'Tiger'
* Shaji Kailas and Family
* Shaji Kailas in Keralacafe
* Shaji Kailas's movies in Malayalam Movies

பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:மலையாளத் திரைப்பட இயக்குநர்கள்
பாலைவன முயல்

**பாலைவன முயல்** (ஆங்கில பெயர்: **Desert hare**, உயிரியல் பெயர்: **Lepus tibetanus**) என்பது வடமேற்கு சீனா மற்றும் அதை ஒட்டியுள்ள நாடுகளில் காணப்படும் ஒரு முயல் வகை ஆகும். இம்முயல் பாலைவனம் மற்றும் பாலைவனம் சார்ந்த புல்வெளிகள் மற்றும் குறுங்காட்டுப்பகுதிகளில் காணப்படும் என்பதை தவிர இந்த உயிரினத்தைப் பற்றி சிறிதளவே அறியப்பட்டுள்ளது. இது தீவாய்ப்பு கவலை குறைந்த இனம் எனப் பட்டியலிடப்பட்டுள்ளது.

## உசாத்துணை

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம்
பகுப்பு:குழிமுயல்கள்
கண்ணின்றன்னமைவு

கண்ணின்றன்னமைவு என்பது கண்ணின் பார்வைத்திறன் தெளிவாக இருக்கும்படி கண் வில்லை ஒளிமூலத்தின் தொலைவிற்கு ஏற்றவாறு அதன் குவி அமைப்பை மாற்றி அமைத்துக்கொள்வதாகும்.

## செயலியல்

நமது பார்வை திறன் என்பது ஒளி மூலத்தில் இருந்து வரும் ஒளிக்கற்றைகள் கண்ணின் விழிப்படலத்தில் ஊடுருவி கண் பாவை வழியாக உட்சென்று வில்லையின் மேற்பரப்பில் பட்டு ஊடுருவி அதன் குவி அமைப்பால் விழித்திரையில் விழுவதாகும். வேறுபட்ட தொலைவுகளில் உள்ள ஒளி மூலத்தில் இருந்து வரும் ஒளி அலைகளை சரியாக விழித்திரையில் விழ வைக்க கண் வில்லைகள் அதன் குவி அமைப்பை மாற்றிக்கொள்ளும் செயல்முறை கண்ணின்றன்னமைவு எனப்படும்.

குறை கண்ணின்றன்னமைவு என்பது கண் வில்லை தன் குவி மேற்பரப்பை சுருக்கிக்கொள்ளும் இதனால் விலைக்கும் விழித்திரைக்கும் இடையே உள்ள இடைவெளி அதிகமாகும் இதனால் தொலைவாக உள்ள ஒளி மூலத்தின் ஒளி அலைகள் விழித்திரையில் சரியாக விழும். அதே போல மிகை கண்ணின்றன்னமைவு என்பது கண் வில்லை தன் குவி மேற்பரப்பை விரித்துக்கொள்ளும் இதனால் விலைக்கும் விழித்திரைக்கும் இடையே உள்ள இடைவெளி குறையும் இதனால் அண்மையில் உள்ள ஒளி மூலத்தின் ஒளி அலைகள் விழித்திரையில் சரியாக விழும். கண்ணின்றன்னமைவு செயல்முறை கண் வில்லையில் அன்னிச்சையாக நடைபெறுகிறது.

## மேற்கோள்கள்
பகுப்பு:கண்
விழி முன்னறை

**விழி முன்னறை** (*Anterior chamber of eyeball*) என்பது கண்ணின் நீர்மயவுடநீர் பகுதியாகும்.

## அமைவிடம்
விழி முன்னறை கண்ணின் கருவிழிப்படலம் மற்றும் கதிராளி தசைக்கும் இடையில் அமைந்துள்ள நீர்மயவுடநீர் பகுதி ஆகும். கண்ணில் அடிபட்டால் விழி முன்னறையில் இரத்த கசிவு ஏற்படும் இதனால் கண்ணில் வீக்கம் உண்டாகும், கண் சிவப்பாக காணப்படும். இதனால் கண்ணழுத்த நோய் ஏற்பட்டு பார்வை இழப்புக்கு வாய்ப்புண்டு. விழி முன்னறையின் சராசரி ஆழம் 3மிமீ ஆகும். முதியவர்களுக்கு இதன் ஆழம் அதிகரிக்கும். கண்ணழுத்த நோயை கண்டறிய இதம் ஆழம் அளப்பதால் கண்டுபிடிக்கலாம் 

## மேற்கோள்கள்

பகுப்பு:கண்ணின் உடற்கூறியல்
டொலை முயல்

**டொலை முயல்** (ஆங்கிலப்பெயர்: **Tolai hare**, உயிரியல் பெயர்: **Lepus tolai**) என்பது நடு ஆசியா, மங்கோலியா, வடக்கு மற்றும் நடு சீனாவில் காணப்படும் ஒருவகை முயல் ஆகும். இது பகுதி பாலைவனம், புல்வெளிகள், பாறை வாழிடங்கள் மற்றும் காடு சார்ந்த புல்வெளிகளில் வாழ்கிறது. இது பொதுவாக மாலை மற்றும் இரவு நேரங்களில் செயல்பாட்டுடன் இருக்கும். ஆனால் பகல் நேரங்களிலும் சில சமயங்களில் செயல்பாட்டுடன் இருக்கும்.

## உசாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம்
பகுப்பு:குழிமுயல்கள்
அன்பு சங்கிலி

**அன்பு சங்கிலி** (Anbu sangili) 1991 ஆம் ஆண்டு ஆனந்த் பாபு மற்றும் பேபி ஷாமிலி நடிப்பில், பி. நித்யராஜ் இயக்கத்தில், கே.எஸ். ஸ்ரீனிவாசன் மற்றும் கே. எஸ். சிவராமன் தயாரிப்பில், இளையகங்கை இசையில் வெளியான தமிழ் திரைப்படம்.

## கதைச்சுருக்கம்

வினோத் (ஆனந்த் பாபு) தன் மனைவி மற்றும் மகள் கீதாவுடன் (பேபி ஷாமிலி) வசிக்கிறார். கீதாவை ஒரு விபத்திலிருந்து விக்டர் (உதயன்) காப்பாற்றுகிறார். விக்டர் செய்த தவறுக்காக அவர் கைதுசெய்யப்பட்டதை அறியும் வினோத் அவரைப் பார்க்கச் சிறைக்குச் செல்கிறான். விக்டர் தன் கடந்த காலத்தை வினோத்திடம் கூறுகிறார்.

யாருமற்ற அனாதையான விக்டர் பாதிரியார் அடைக்கலம் (சாருஹாசன்) நடத்தும் அனாதை இல்லத்தில் வளர்ந்தவன். அநாதை இல்லத்தின் நிதிப் பிரச்சனையை சமாளிக்க ஆட்டோ ஓட்டுநராகப் பணிபுரிந்து நிதி சேர்க்கிறான். ஒரு நாள் தன் ஆட்டோவில் தேவநேசன் (ஸ்ரீகாந்த்) தவறவிட்ட பணப்பையை பத்திரமாக அவரிடமே ஒப்படைக்கிறான் விக்டர். தேவநேசன் விக்டரின் நேர்மையைப் பாராட்டி அனாதை இல்லத்திற்கு 10 இலட்ச ரூபாய் நன்கொடை தருவதாக உறுதியளிக்கிறார். திடீரென தேவநேசன் இறந்துவிட அவரது உதவியாளரான விஸ்வநாத் (உதய் பிரகாஷ்) அப்பணத்தைத் தர மறுக்கிறான். விஸ்வநாதன் சொத்துக்கு ஆசைப்பட்டு தேவநேசனைக் கொன்றதை அறிகிறான் விக்டர், தங்களுக்கு விஸ்வநாதன் தருவதாக சொன்ன பணத்தைத் திருட முடிவுசெய்யும் விக்டர் பணத்தைத் திருடிக்கொண்டு தப்பிக்கும்பொழுது, ஆபத்தில் மாட்டிக்கொண்ட கீதாவைக் காப்பாற்றச் சென்று காவலர்களிடம் சிக்குகிறான்.

வினோத் விக்டருக்கு உதவுவதாக வாக்களிக்கிறான். விஸ்வநாதன் தன்னை எதிர்ப்பவர்கள் அனைவரையும் கொல்லத் திட்டமிடுகிறான். பாதிரியார் அடைக்கலம், வினோத்தின் மனைவி மற்றும் தேவநேசனின் விசுவாசமான பணியாள் தாஸ் ஆகியோரைக் கொல்கிறான். அதன்பின் வினோத்தும் விக்டரும் எப்படி விஸ்வநாதனை தண்டித்தார்கள் என்பது மீதிக்கதை.

## நடிகர்கள்

* ஆனந்த் பாபு - வினோத் 
*பேபி ஷாமிலி - கீதா
* உதயன் - விக்டர் 
* சுபிஷா - இந்து 
* தரணி - வினோத் மனைவி 
* உதய் பிரகாஷ் - விஸ்வநாத் 
* செந்தில் - மாத்ருபூதம் 
* சின்னி ஜெயந்த் - ஆண்டனி 
* விவேக் - கு. ரங்கு 
* சாருஹாசன் - அடைக்கலம் 
* ஸ்ரீகாந்த் - தேவநேசன் 
* கே. கண்ணன் - தாஸ் 
* சேது விநாயகம் - பிரேம் 
* சக்திவேல் - சக்தி 
* எம். பானுமதி 
* லிண்டா 
* அனிதா 
* தேவி 
* ஜெயந்தி

## இசை

படத்தின் இசையமைப்பாளர் இளையகங்கை. பாடாலாசிரியர்கள் வாலி, முத்துலிங்கம், செம்பையா மற்றும் எல். ஜி. ராணியின் மைந்தன்.

## மேற்கோள்கள்


பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:விவேக் நடித்த திரைப்படங்கள்
மாலாஸ்ரீ

**மாலாஸ்ரீ** (*Malashri*) என்று அழைக்கப்படும் ஸ்ரீதுர்கா ஆகஸ்ட் 10, 1973இல் பிறந்த ஒரு இந்திய திரைப்பட நடிகை ஆவார்.  இவர், ஆந்திரத் திரைப்படத்துறை மற்றும் தமிழகத் திரைப்படத்துறை , கூடுதலாக கன்னடத் திரையுலகில் பணியாற்றியவர். இவர் ஒரு இந்திய குடும்பப்பெண் கதாபாத்திரத்தில் நடித்துப் புகழ் பெற்றவர். ஊடகங்களில் அவர் பிரபலமாக *கனசினா ராணி* (*ட்ரீம் கேர்ள்*) என்று அழைக்கப்பட்டார்.  1980 மற்றும் 1990 களில் அவர் முன்னணி நடிகையாக இருந்தவர். அவர் கர்நாடகாவின் *லேடி சூப்பர் ஸ்டார்* என்றும் அழைக்கப்படுகிறார்.

மாலாஸ்ரீ, ஒரு குழந்தை நட்சத்திரமாகத் தனது வாழ்க்கையைத் தொடங்கி, தமிழ் மற்றும் தெலுங்கு மொழியில் 34 திரைப்படங்களில் நடித்துள்ளார். கன்னடத் திரைப்படமான *நஞ்ஜுண்டி கல்யாண* (1989) திரைப்படத்தில் முன்னணி கதாபாத்திரத்தில் அறிமுகமானார். இத் திரைப்படம், கன்னட சினிமாவில் முதல் நடிகைகளில் ஒருவராக அவரை உயர்த்தியது. அவரது திரைப்படங்கள் வாயிலாக கன்னடப் படவுலகில் ஒரு முன்னணி நடிகையாக தன்னை நிலைநிறுத்திக் கொண்டார். "கஜபதி கர்வபங்கா" (1989), *போலீசினா ஹேந்தி* (1990), *கிட்டூரினா ஹூலி* (1990), ராணி மகாராணி (1990), *ஹ்ருதய ஹெடித்து* (1991) போன்ற படங்கள் குறிப்பிடத்தக்கவை ஆகும். *ஹ்ருதய ஹெடித்து* படத்திற்காக அவருக்கு சிறந்த நடிகைக்கான பிலிம்பேர் விருது கிடைத்தது. மேலும்,அவர் நடித்த கங்கா (2015) படத்திற்காக, சிறந்த நடிகைக்கான கர்நாடக மாநில திரைப்பட விருதைப் பெற்றார்.

## தொழில்
மாலாஸ்ரீ தனது தாயின் திரைப்படங்களின் இயக்குனர்களால் கவரப்பட்ட பின்னர் குழந்தை நட்சத்திரமாக தனது வாழ்க்கையைத் தொடங்கினார். அவர் ஒரு குழந்தை நடிகராக 34 திரைப்படங்களில் தோன்றினார், அதில் அவர் 26 திரைப்படங்களில் ஒரு சிறுவனின் வேடத்தில் நடித்திருந்தார்.*மஜா டாக்கீஸ்" என்கிற ஒரு நிகழ்ச்சியில், தான் ஒரு குழந்தையாக இருந்தபோது, நடிகர் [[அமிதாப் பச்சன்|அமிதாபச்சனின்]] ரசிகராக இருந்ததாகவும், மற்றும் அவரை போலவே உடுத்தி, சிறுவனைப் போல இருந்ததால், இயக்குனர்கள் தங்கள் படங்களில் நடிக்க வைத்ததாகக் கூறியுள்ளார். இவற்றில் 1979இல் வெளியான தமிழ்த் திரைப்படங்களான *இமயம்* மற்றும் *நீல மலர்கள்'' ஆகியவை அடங்கும்.

## மேற்கோள்கள்

## வெளி இணைப்புகள்
* 
* Malashri Filmography

பகுப்பு:தமிழ்த்திரைப்பட குழந்தை நட்சத்திரங்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னை நடிகைகள்
பகுப்பு:தெலுங்கு நடிகைகள்
பகுப்பு:வாழும் மக்கள்
பகுப்பு:1973 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
ஜெயம் (1999 திரைப்படம்)

**ஜெயம்** (Jayam) 1999 ஆம் ஆண்டு மன்சூர் அலி கான் மற்றும் சங்கீதா நடிப்பில், அறிமுக இயக்குனர்கள் ரவி மற்றும் ராஜா இயக்கத்தில், பிரதீப் ரவி இசையில் வெளியான தமிழ்த் திரைப்படம்.

## கதைச்சுருக்கம்

ஒரு கிராமத்தில் வசிப்பவர்களில் சிலர் மர்மமான முறையில் இறக்கிறார்கள். அதைக் கண்டறியும் வழக்கு காவலர்கள் ஆனந்த் (மன்சூர் அலி கான்) மற்றும் விஜய் (இஷாக் ஹுசைனி) வசம் ஒப்படைக்கப்படுகிறது. அந்தக் கிராமத்தின் நாட்டாமையின் (சண்முகசுந்தரம்) மகள் துர்கா (சங்கீதா). அந்தக் கிராமத்தில் நடக்கும் மர்மமான நிகழ்வுகளைப் பற்றி செய்தி சேகரிக்க வரும் நிருபர் அமுதா (விசித்ரா). துர்காவுடன் பழகி நட்பாகிறாள் அமுதா. அந்த கிராமத்திலுள்ள மிராசு நாட்டாமையின் எதிரி. அந்தக் கிராமத்தின் நாட்டாமையாக வர விரும்புகிறார் மிராசு.

அந்த கிராமத்தைச் சேர்ந்த டேவிட் (ராகுல்) மற்றும் மும்தாஜ் (பாவனா) இருவரும் காதலர்கள். காட்டில் இருவரும் கொல்லப்பட்டு கிடப்பதைக் கிராமத்தினர் பார்த்து அதிர்ச்சியடைகின்றனர். மிராசு அந்தக் கொலைகளைச் செய்தது துர்கா என்று குற்றம் சாட்டுகிறான். அமுதா தன் தோழி துர்காவிற்கு ஆதரவாக இருக்கிறாள். உண்மையான குற்றவாளியைக் கண்டறிவதாகக் கூறுகிறாள். அன்றிரவு காட்டுக்குள் செல்லஅமுதாவை மர்ம உருவம் ஒன்று கொல்கிறது. ஆனந்த் மற்றும் விஜய் அந்த உருவத்தைப் பிடிக்க முயல்கையில் அது விஜயைக் கொல்கிறது. இறுதியாக கோயிலில் சக்தி வாய்ந்த பூஜை செய்து அம்மனை வேண்ட, தெய்வ சக்தி துர்காவின் மூலம் அந்த மர்ம உருவத்தைக் கொன்றொழிக்கிறது.

## நடிகர்கள்

* சங்கீதா - துர்கா 
* மன்சூர் அலி கான் - ஆனந்த் 
* இஷாக் ஹுசைனி - விஜய் 
* விசித்ரா - அமுதா 
* பாவனா - மும்தாஜ் 
* ராகுல் - டேவிட் 
* ராக்கி - சாமி 
* கரிகாலன் - மிராசு 
* சண்முகசுந்தரம் - நாட்டாமை 
* வடிவுக்கரசி - லட்சுமி 
* கே. கே. சௌந்தர் - ரஹீம்பாய் 
* பிரதாபச்சந்திரன் 
* சூர்யகாந்த் - ரத்னம் 
* ரவிராஜ் - சங்கர் 
* லூசு மோகன் 
* திடீர் கண்ணையா

## இசை

படத்தின் இசையமைப்பாளர் பிரதீப் ரவி. பாடலாசிரியர்கள் வைரமுத்து, புலமைப்பித்தன், பரதன் மற்றும் பிரதீப் ரவி.

## மேற்கோள்கள்

## வெளி இணைப்புகள்
*

பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
யுன்னான் முயல்

** யுன்னான் முயல்** (ஆங்கிலப்பெயர்: **Yunnan Hare**, உயிரியல் பெயர்: **Lepus comus**) என்பது லெபோரிடே குடும்பத்தில் உள்ள மிதமான அளவுள்ள ஒரு பாலூட்டி ஆகும். இது மிருதுவான, தட்டையான மற்றும் நீண்ட முதுகுப்புற ரோமத்தைக் கொண்டுள்ளது. அந்த ரோமம் சாம்பல் பழுப்பு அல்லது அடர் பழுப்பு நிறத்தில் காணப்படும். இது வெண்ணிற கீழ் புறத்தை கொண்டுள்ளது. இது சீனாவில் மட்டுமே காணப்படுகிறது என நம்பப்பட்டது. ஆனால் 2000 இல் வடக்கு மியான்மரிலும் இது காணப்பட்டதாக பதியப்பட்டுள்ளது. இது ஒரு தாவர உண்ணி ஆகும். இது புதர்கள் மற்றும் மூலிகை பூச்செடிகளில் உணவு தேடுகிறது.

## உசாத்துணை

பகுப்பு:குழிமுயல்கள்
1472

**1472** (**[[ரோம எண்ணுருக்கள்|MCDLXXII]]**) பழைய யூலியன் நாட்காட்டியில் ஒரு புதன்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
*பெப்ரவரி 20 &ndash; இசுக்கொட்லாந்தின் அரசியும், டென்மார்க்கின் இளவரசியுமான மார்கரெட்டுக்காக ஓர்க்னி, செட்லாந்து ஆகிய தீவுகளை நோர்வே இசுக்கொட்லாந்துக்கு வரதட்சணையாக வழங்கியது.
*டிசம்பர் 31 &ndash; ஆம்ஸ்டர்டம் நகரசபை பனிப்பந்துச் சண்டைகளுக்குத் தடை விதித்தது.
*போர்த்துக்கீசர் வவுரி ஆற்றில் வந்திறங்கியதை அடுத்து கமரூனில் அடிமை வணிகம் ஆரம்பமானது.
*பியோக்கோ, அன்னொபோன் ஆகிய மத்திய-ஆப்பிரிக்கத் தீவுகளை போர்த்துகல் உரிமை கோரியது.
*இத்தாலிய நகரமான வோல்ட்டேரா புளோரன்சு போர்வீரர்களால் சூறையாடப்பட்டது.

### ஆட்சியாளர்கள்
* குலசேகர சோழன் (1430 - 1472)
* அசன் கான் (ஜம்மு காசுமீர்)

## பிறப்புகள்
* தயன் கான்,  வடக்கு யுவான் அரசமரபின் ஒரு கான் (இ. 1517)
* பலராம தாசன், 15 ஆம் நூற்றாண்டு ஒடியா கவிஞர் (இ. 1556)

## இறப்புகள்

## மேற்கோள்கள்
கொரிய முயல்

**கொரிய முயல்** (ஆங்கிலப்பெயர்: **Korean Hare**, உயிரியல் பெயர்: **Lepus coreanus**) என்பது கொரிய தீபகற்பம் மற்றும் அதை ஒட்டியுள்ள வடகிழக்கு சீனாவில் காணப்படும் ஒரு முயல் இனம் ஆகும். ஒரு வளர்ந்த கொரிய முயல் 2.1–2.6 கிலோகிராம் எடையும், 45–54 சென்டிமீட்டர் உடல் நீளமும் கொண்டிருக்கும். இதன் வாலின் நீளம் பொதுவாக 2–5 சென்டிமீட்டர் இருக்கும். காதுகள் 7.6–8.3 சென்டிமீட்டர் நீளம் இருக்கும். கொரிய முயல் அதன் பரவல் இடங்களில் தொலைதூர மழைக்காடுகள் முதல் பயிரிடப்படும் நிலங்கள் வரை பல்வேறு வகையான வாழ்விடங்களில் வசிக்கிறது. இதன் ரோம நிறம் ஒவ்வொரு முயலுக்கும் வேறுபடுகிறது. ஆனால் பொதுவாக ஈரல் போன்ற பழுப்பு நிறத்திலேயே இருக்கும்.

## உசாத்துணை

பகுப்பு:குழிமுயல்கள்
கோர்சிகா முயல்

**கோர்சிகா முயல்** (ஆங்கிலப்பெயர்: **Corsican Hare**, உயிரியல் பெயர்: **Lepus corsicanus**) அல்லது **அபென்னின் முயல்** அல்லது **இத்தாலிய முயல்** என்பது தெற்கு மற்றும் நடு இத்தாலி மற்றும் கோர்சிகா தீவில் காணப்படும் ஒருவகை முயல் ஆகும்.

## விளக்கம்
இது வடிவத்தில் ஐரோப்பிய முயல் போலவே இருக்கும். பெரும்பாலும் பழுப்பு மற்றும் க்ரீம் நிற வயிற்று பகுதியுடன் காணப்படும். இதன் அடிப்பகுதி ரோமம் ஐரோப்பிய முயல் போல வெள்ளை நிறமாக இல்லாமல் சாம்பல் நிறத்தில் இருக்கும். சராசரியாக இது ஐரோப்பிய முயலை விட சிறியதாக இருக்கும். தலை மற்றும் உடலின் நீளம் 44.1—61.2 சென்டி மீட்டரும், வாலின் நீளம் 6.6—11.2 சென்டி மீட்டரும் மற்றும் எடை 1.8—3.8 கிலோ கிராமும் இருக்கும். காதுகள் மற்றும் பின்னங்கால்கள் ஒப்பீட்டளவில் நீளமாக உள்ளன. அவற்றின் நீளம் முறையே 9—12.6 சென்டிமீட்டர் மற்றும் 11.4—13.5 சென்டி மீட்டர் ஆகும்.

## உசாத்துணை

பகுப்பு:குழிமுயல்கள்
தேவாரப்பாடல் பெற்ற வட நாட்டு தலங்களின் பட்டியல்

**தேவாரப்பாடல் பெற்ற வட நாட்டு தலங்களின் பட்டியல்** தேவாரப் பாடல் பெற்ற, வட நாட்டில் அமைந்துள்ள சிவன் கோயில்களைக் கொண்ட பட்டியலாகும்.

## பாடல் பெற்ற தலங்கள்
தேவாரப் பாடல் பெற்ற தலங்களில் தொண்டை நாடு (32), நடு நாடு (22), காவிரியாற்றின் வட கரை (63), 
காவிரியாற்றின் தென் கரை(128), பாண்டிய நாடு (14),கொங்கு நாடு (7), மலை நாடு (1), துளுவ நாடு (1), வட நாடு (5), ஈழ நாடு (2),, புதிதாக கண்டுபிடிக்கப்பட்ட காவிரி தென்கரைத் தலமான  திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.  

## வட நாட்டுத் தலங்கள்
# ஸ்ரீசைலம் மல்லிகார்ஜுனர் கோயில்
# இந்திரநீல பருப்பதம்
# அநேகதங்காபதம்
# கேதார்நாத் கோயில்
# கயிலை மலை

## இவற்றையும் காண்க

* தேவாரத் திருத்தலங்கள்
* தேவாரப்பாடல் பெற்ற தொண்டை நாட்டு தலங்களின் பட்டியல்
* தேவாரப்பாடல் பெற்ற நடு நாட்டு தலங்களின் பட்டியல்
* தேவாரப்பாடல் பெற்ற காவிரி வட கரைத்தலங்களின் பட்டியல்
* தேவாரப்பாடல் பெற்ற காவிரி தென்கரைத்தலங்களின் பட்டியல்
* தேவாரப்பாடல் பெற்ற பாண்டிய நாட்டு தலங்களின் பட்டியல்
* தேவாரப்பாடல் பெற்ற கொங்கு நாட்டு தலங்களின் பட்டியல்
* தேவாரப் பாடல் பெற்ற ஈழ நாட்டு தலங்களின் பட்டியல்

## மேற்கோள்கள்

பகுப்பு:சிவன் கோயில்கள்
பகுப்பு:சிவன் கோயில்களின் பட்டியல்கள்
கிரானடா முயல்

**கிரானடா முயல்** (ஆங்கிலப்பெயர்: **Granada Hare**, உயிரியல் பெயர்: **Lepus granatensis**), அல்லது **ஐபீரிய முயல்** என்பது ஐபீரிய தீபகற்பம் மற்றும் மஜோர்கா தீவில் காணப்படும் ஒருவகை முயல் இனமாகும்.

## உசாத்துணை

பகுப்பு:குழிமுயல்கள்
ஐரோப்பிய முயல்

**ஐரோப்பிய முயல்** (ஆங்கிலப்பெயர்: **European Hare**, உயிரியல் பெயர்: **Lepus europaeus**) அல்லது **பழுப்பு முயல்** என்பது ஐரோப்பா மற்றும் சில ஆசியப் பகுதிகளை பூர்வீகமாக கொண்ட ஒரு முயல் இனம் ஆகும். முயல் இனங்களிலேயே இது ஒரு பெரிய இனமாகும். இது மிதமான வெப்பநிலை மற்றும் திறந்த வெளிகளுக்கு ஏற்ப தகவமைந்துள்ளது. இவை தாவர உண்ணிகள் ஆகும். பொதுவாக புல் மற்றும் மூலிகைகளை உண்கின்றன. மேலும் இவை குறிப்பாக குளிர்காலத்தில் கிளைகள், மொட்டுக்கள், பட்டைகள் மற்றும் பயிர்களை உண்கின்றன. கொன்றுண்ணி பறவைகள், நாய் மற்றும் பூனை குடும்ப விலங்குகள் ஆகியவை இவற்றை வேட்டையாடுகின்றன. வேட்டை விலங்குகளிடம் இருந்து தப்பிக்க இவை வேகமாக நீண்ட தூரம் ஓடும் பண்பை நம்பியுள்ளன. இவற்றிற்கு நீளமான சக்தி வாய்ந்த காதுகள் மற்றும் பெரிய மூக்குகள் உள்ளன.

## உசாத்துணை

பகுப்பு:குழிமுயல்கள்
மஞ்சூரிய முயல்

**மஞ்சூரிய முயல்** (ஆங்கிலப்பெயர்: **Manchurian Hare**, உயிரியல் பெயர்: **Lepus mandshuricus**) என்பது வடகிழக்கு சீனா மற்றும் உருசியா, அமுர் ஆற்று வடிநிலம் மற்றும் வடக்கு கொரியாவின் உயர்ந்த மலைகள் ஆகிய பகுதிகளில் காணப்படும் ஒரு முயல் இனம் ஆகும். இது காடுகளில் வாழ்கின்றது. இது தீவாய்ப்பு கவலை குறைந்த இனம் என பட்டியலிடப்பட்டுள்ளது.

## உசாத்துணை

பகுப்பு:குழிமுயல்கள்
துடைப்ப முயல்

**துடைப்ப முயல்** (ஆங்கிலப்பெயர்: **Broom hare**, உயிரியல் பெயர்: **Lepus castroviejoi**) என்பது வடக்கு ஸ்பெயினில் காணப்படும் ஒரு வகை முயல் ஆகும். இது வடக்கு ஸ்பெயினின் செரா டோஸ் அங்கரேஸ் மற்றும் செரா டி பெனா லப்ரா பகுதிகளுக்கு இடைப்பட்ட கன்டப்ரியன் மலைகளில் மட்டுமே காணப்படுகிறது. இப்பகுதி கிழக்கிலிருந்து மேற்காக  நீளமும் மற்றும் வடக்கிலிருந்து தெற்காக  நீளமும் உள்ளது. இது மலைப் பகுதிகளில் கடல் மட்டத்திலிருந்து  உயரம் வரை காணப்படுகின்றது. எனினும் குளிர்காலத்தில் குளிர்ந்த வெப்ப நிலை மற்றும் பனியை தவிர்ப்பதற்காக மலைப்பகுதியிலிருந்து கீழே இறங்குகிறது.

## உசாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:குழிமுயல்கள்
தெலுங்கு இலக்கியம்

**தெலுங்கு இலக்கியம்** அல்லது **தெலுங்கு சாஹித்தியம்** (*Telugu literature*) என்பது தெலுங்கு மொழியில் எழுதப்பட்ட படைப்புகள் ஆகும். இது கவிதைகள், நாவல்கள், சிறுகதைகள், நாடகங்கள் மற்றும் புராணங்களைக் கொண்டுள்ளது. தெலுங்கு இலக்கியம் 10 ஆம் நூற்றாண்டின் ஆரம்பத்தில் (850-1000) ஜெயின் தெலுங்கு இலக்கியத்த்தில் இதைப் பற்றிய தகவல்கள் *பிரபந்த ரத்னாவலி என்ற நூலில் இருப்பதைப் பற்றி பேச்சுவழக்கில் கண்டுபிடிக்கப்பட்டது.* தொடர்ந்து 11 ஆம் நூற்றாண்டு காலத்தில் *நானைய்யா* என்பவரால் மகாபாரதம் *சமஸ்கிருதத்தி*லிருந்து தெலுங்கு மொழியில் மொழி பெயர்க்கப்பட்டது. இது விஜயநகர சாம்ராஜ்யத்தின் ஆட்சியின் கீழ் தழைத்திருந்தது, அங்கு தெலுங்கு மொழி பேரரசின் அதிகாரப்பூர்வ மொழிகளில் ஒன்றாகும்.

1500 முதல் 100 கிமு காலத்தில்  திராவிட மொழியிலிருந்து தெலுங்கு மொழி பிரிந்திருக்கலாம். தமிழ் மொழியில் தோன்றிய இலக்கிய செயற்பாடுகள் பின்னர், தெலுங்கு மொழியில், பாரஜி, கோலமி, நாயகி மற்றும் கடாபா மொழிகள் ஆகியவற்றோடு வளர்ந்தது.

## ஆதாரங்கள்
ஆரம்பகால எழுத்தாளர்கள் பற்றிய தகவல்களுக்கு பல்வேறு ஆதாரங்கள் உள்ளன. இவற்றுள் இவர்களுடைய கவிதைகள் பற்றிய முன்னுரைகள் உள்ளன. இது, வழக்காமாக சமஸ்கிருத மொழியில் இருப்பதௌ போல எழுத்தாளர், புத்தகம் அர்ப்பணிக்கப்பட்ட அரசரின் வரலாறு, இந்த அரசர் வெளியிட்ட புத்தகங்களின் காலவரிசை பட்டியல் போன்றவைகள் உள்ளது. கூடுதலாக, கல்வெட்டுகளில் காணப்படும் வரலாற்றுத் தகவல்கள் கிடைக்கின்றன. பல இலக்கண நூல்கள் மற்றும் புராணக் கதைகள் வழங்கும் விளக்கங்கள் ஆகியவை இவற்றில் உள்ளன. மேலும் கவிஞர்கள் மற்றும் அவர்களின் வாழ்க்கை முறையின் மரபுகள் ஆகிய தகவல்களும் கிடைக்கின்றன.

### பொருள்
ஆரம்பகால தெலுங்கு இலக்கியம் பெரும்பாலும் சமயத்தை உள்ளடக்கியே இருந்தது. கவிஞர்களும் அறிஞர்களும் பெரும்பாலும் மொழி பெயர்ப்பினையே செய்து வந்துள்ளனர், *[[இராமாயணம்|ராமாயணம்]]*, *[[மகாபாரதம்]]*, *[[பாகவதர்|பாகவதம்]]* போன்ற அனைத்து புராணங்களையும் மொழிபெயர்த்துள்ளனர், இவை அனைத்தும் இந்திய கலாச்சாரத்தின் களஞ்சியமாகக் கருதப்படுகின்றன.

பதினாறாம் நூற்றாண்டு முதல்,புராணங்களில் இருந்து அரிதாக அறியப்பட்ட கதைகள் தெலுங்கு மொழி காவியங்களுக்கான அடித்தளத்தை உருவாக்கியது. பொதுவாக இலக்கியப் படைப்புகள் *அகன்யா* அல்லது *கந்தா,* சரித்ரா, *விஜயா*, *விலாசா* மற்றும் *அபியுதாயா* என்னும் தலைப்பின் கீழ் ஒரு ஒற்றை நாயகனை பற்றியும் அவனது பராக்கிரம்ங்களைப் பற்றியும் சித்தரிக்கப்பட்டுள்ளது. இத்தகைய தலைப்புகளில் பொதுவான விஷயங்கள் கவிதை வடிவிலேயே எழுதப்பட்டிருந்தன.

பதினெட்டாம் நூற்றாண்டில், *பரிணய*, *கல்யாண* மற்றும் *விவாஹா* என்ற தலைப்பின் கீழ் கதாநாயகர்களின் திருமணங்களைப் பற்றி எழுதப்பட்டது. சமய இலக்கியங்கள் மற்றும் மத நூல்களில் மதத்தின் நிறுவனர்களின் வாழ்க்கை வரலாறுகள் மற்றும்  அவர்களின் போதனைகளை உள்ளடக்கியிருந்தது. *பிரபந்தம்*, *சம்பூ*, *காவியம்*, *[[கவிதை|கவிதா]]* , *சடகம்*, *தசகா*, *அவதானம்* , நாடகம் மற்றும் *நானேலு* போன்ற பல்வேறு வடிவிலான இலக்கியங்கள் தெலுங்கில் காணப்படுகின்றன.

## குறிப்புகள்

## வெளி இணைப்புகள்

பகுப்பு:இந்திய இலக்கியம்
பகுப்பு:தெலுங்கு
கம்பளி குழிமுயல்

**கம்பளி முயல்** (ஆங்கிலப்பெயர்: **Woolly Hare**, உயிரியல் பெயர்: **Lepus oiostolus**) என்பது லெபோரிடே குடும்பத்தில் உள்ள ஒரு பாலூட்டி இனம் ஆகும். இது மேற்கு மற்றும் நடு சீனா, வட இந்தியா மற்றும் நேபாளத்தில் காணப்படுகிறது. இவை சீனா, பாகிஸ்தான், இந்தியா, நேபாளம், மங்கோலியா போன்ற பகுதிகளில் காணப்படுகின்றன.

அப்பகுதிகளில் இது மலை சார்ந்த புல்வெளிகளில் வாழ்கிறது. இதன் வாழ்விடம் மிகப் பரந்து விரிந்துள்ளது. இது சில பாதுகாக்கப்பட்ட பகுதிகளில் காணப்படுகிறது. ஆனால் பொதுவாக இது அரிதான உயிரினமாகும். இது தீவாய்ப்பு கவலை குறைந்த இனம் என பட்டியலிடப்பட்டுள்ளது.

## விளக்கம்
இதன் நீளம் 40 முதல் 58 சென்டி மீட்டர் வரை இருக்கும். இது தன் ரோமத்தை ஒரு வருடத்திற்கு ஒருமுறை மட்டுமே உதிர்க்கும்.

## பரவல் மற்றும் வாழ்விடம்

கம்பளி முயல் நடு ஆசியாவை பூர்வீகமாக கொண்டது ஆகும். இது வடக்கு நேபாளம், இந்தியாவில் ஜம்மு காஷ்மீர் மற்றும் சிக்கிம், மேற்கு மற்றும் நடு சீனாவில் காணப்படுகிறது. சீனாவில் இது கன்சு, சிங்கை, சிச்சுவான், திபெத், சின்ஜியாங் மற்றும் யுன்னான் ஆகிய மாகாணங்களில் காணப்படுகிறது. இதன் வாழ்விடமானது பொதுவாக உயரமான பகுதிகளில் உள்ள பல்வேறு வகை புல்வெளிகள் ஆகும். அவை அல்பைன் புல்வெளிகள், புதர் புல்வெளிகள் மற்றும் உயர்நில குளிர் பாலைவனங்கள் ஆகும். ஆனால் இது ஊசியிலை அல்லது கலவையான மலை சார்ந்த மர நிலப் பகுதிகளிலும் காணப்படுகிறது. இது கடல்மட்டத்தில் இருந்து 3000 முதல் 5300 மீட்டர் உயரம் வரை காணப்படுகிறது.

## சூழலியல்
கம்பளி முயலானது ஒரு கூச்ச சுபாவம் கொண்ட மற்றும் பொதுவாக தனித்து இருக்கிற விலங்கு ஆகும். பகல் நேரத்தில் செயல்பட்டாலும் இது பெரும்பாலும் ஒரு இரவாடியாகும். இது புற்கள் மட்டும் மூலிகைகளை உண்கிறது. தனித்தனி விலங்குகள் தொடர்ந்து இரவு நேரத்தில் ஒரே உணவு உண்ணும் பகுதிக்கு வரும். பகலில் சில நேரங்களில் இது சூரியன் இருக்கும்போது நிழலில் ஓய்வு எடுக்கிறது. இது வருடத்திற்கு இரண்டு முறை குட்டி ஈனும். ஒரு முறைக்கு 4 முதல் 6 குட்டிகளை ஈனும்.

## நிலை
கம்பளி முயலின் பரவலானது பூமியில் பெரும் நிலப்பரப்பை கொண்டுள்ளது. ஆனால் இது ஒரு பொதுவாக காணப்படும் உயிரினம் அல்ல. இதன் எண்ணிக்கையானது "ஒரு சில பகுதிகளைத் தவிர மற்ற பகுதிகளில் மிகவும் குறைவு" என்று விளக்கப்பட்டுள்ளது. இது அதன் மாமிசம் மற்றும் உரோமத்தோலுக்காக வேட்டையாடப்படுகிறது. சில பகுதிகளில் தகுந்த வாழ்விடமானது அழிக்கப்படுகிறது. இதன் காரணமாக இவற்றின் எண்ணிக்கை குறைகிறது. மேலும் தனித்தனி விலங்குகள் இடம்பெயர்வது கடினமாகிறது. நேபாளம் மற்றும் சீனாவில் இது சில பாதுகாக்கப்பட்ட பகுதிகளில் காணப்படுகிறது. பன்னாட்டு இயற்கைப் பாதுகாப்புச் சங்கம் கம்பளி முயலை தீவாய்ப்பு கவலை குறைந்த இனம் என பட்டியலிட்டுள்ளது. ஆனால் இந்தியாவில் இது அருகி வரும் இனமாக கருதப்படுகிறது.

## மேற்கோள்

* Lagomorph Specialist Group 1996.  Lepus oiostolus.   2006 IUCN Red List of Threatened Species.   Downloaded on 31 July 2007.

பகுப்பு:குழிமுயல்கள்
இந்திய பெருங்கடல் வர்த்தகம்

**இந்திய பெருங்கடல் வர்த்தகம்** (*Indian Ocean trade*) என்பதுவரலாறு முழுவதும் கிழக்கு-மேற்கு வர்த்தக பரிமாற்றங்களில் ஒரு முக்கிய காரணியாக இருந்துள்ளது. கப்பல் மற்றும் படகுகளில் கிழக்கே, ''ஜாசான்சிபார்'' மற்றும் ''மாம்பசா'' ஆகியவற்றிற்கும்,மேற்கில் ''ஜாவா'' வரை ஒரு நீண்டிருந்தது. இது கலாச்சாரங்கள், மற்றும் நாகரிகங்கள் ஆகியவற்றை ஒருங்கிணைக்கும் மண்டலமாகவும் அமைந்துள்ளது. இந்தியப் பெருங்கடலின் விளிம்பில் உள்ள நகரங்கள் மற்றும் மாநிலங்கள் கடலிலும் நிலத்திலும் வர்த்தகத்தில் கவனம் செலுத்துகின்றன.

## ஆரம்ப காலம்
ஆரம்பத்தில் (கி.மு. 2600-1900) ''ஹரப்பா'' மற்றும் மெசபட்டோமியா  நாகரீக மக்கள் அவர்களுக்கிடையே ஒரு விரிவான  பிணைப்புடன் தற்போதுள்ள ''பஹ்ரைன்'' மற்றும் *ஃபயில்கா* ( பாரசீக வளைகுடா ) வரை கடல் வழியாக வர்த்தகத்தில் ஈடுபட்டிருந்தனர்.

  
## ஹெலெனிக் காலம்
ரோமானிய விரிவாக்கத்திற்கு முன்னர், துணைக் கண்டத்தின் பல்வேறு மக்கள் பல நாடுகளுடன் வலுவான கடல் வர்த்தகத்தில் ஈடுபட்டிருந்தனர். ஆரம்ப காலங்களில் கிரேக்கர்கள் மற்றும் ரோமனியர்கள்களால் அப்பகுதியின் புவியியல் அறிவை அறிந்து கொள்ள இயலவில்லை. செங்கடல் கடல் வழி அறியப்பட்ட பின்னர் இது புதிய கண்டுபிடிப்புகளுக்கு வழிவகுத்தது.. இதன் பின்னர் தெற்காசிய துறைமுகங்களில் வியக்கத்தக்க அளவில் வர்த்தகம் அதிகரித்தது.

## ரோமானியர்கள் காலம்

''கிரீஸ்'' வர்த்தகத்திற்கு மாற்றாக ரோமானிய பேரரசால் மத்திய தரைக்கடல் பகுதியில் நேரடி கடல்வழி வாணிபம் வலுவடைந்தது. பல்வேறு நிலம் சார்ந்த வர்த்தக பாதைகளின் இடைத்தரகர்கள் அகற்றப்பட்டனர்  எகிப்தின் ரோமானியப் பிணைப்பைத் தொடர்ந்து வர்த்தகம் பரந்து விரிந்தது, இது பற்றி , "பருவமழை காலங்களை அறிந்து கொண்டு வர்த்தகம் கையாளப்பட்டது" என *ஸ்ட்ராபோ* என்பவர் குறிப்பிடுகிறார்.

அகஸ்டஸின் காலத்தில் ஒவ்வொரு ஆண்டும் 120 கப்பல்கள் மியோஸ் ஹார்மோஸிலிருந்து இந்தியவிற்கு சென்று வந்தது. இந்த வர்த்தகத்தில்  தங்கம் அதிகளவில் பயன்படுத்தப்பட்டது, இந்த தங்கத்தைக் கொண்டு  குசான் பேரரசு (குஷான்கள்) அவர்களது சொந்த நாணயத்தை அச்சிட்டனர்,  இதன் மூலம் இந்தியாவில் நாணயம் அதிக அளவில் பரவியது என பிளைனி தி எல்டர் (NH VI.101) எழுதுகிறார்.

### ரோமானிய துறைமுகங்கள்

கிழக்கு பிரதேச வர்த்தகத்துடன் தொடர்புடைய *அர்சினோ*, ''பெரெனிஸ்'' மற்றும் *மையோஸ் ஹார்மோஸ்* ஆகியவை மூன்று பிரதான ரோமானிய துறைமுகங்கள் ஆகும். *அர்சினே* ஆரம்ப வர்த்தக மையங்களில் ஒன்றாக இருந்தது, ஆனால் ''பெரெனிஸ்'' மற்றும் *மையோஸ் ஹார்மோஸ்* ஆகிய துறைமுகங்கள் எளிதில் அணுகக்கூடிய வகையில் இருந்ததால் *அர்சினே* துறைமுகம் பாதிக்கப்பட்டது.

## குறிப்புகள்

பகுப்பு:இந்தியப் பெருங்கடல்
பகுப்பு:வணிகப் பாதைகள்
பகுப்பு:தமிழ்நாட்டுப் பொருளாதார வரலாறு